ገንዘብ ነቶም ዝፈትዉዎ ስለ ዝፈትዎም፡ ነቶም ዝጸልኡዎ ድማ እንታይ ይገብሮም?
ኣብ ብሕትኻ’ውን ይኹን። ዓው ኢልካ፡ “እዚ ገንዘብ ዝብልዎ ነገር እምበር ኣዋሪዱና” ኢልካ ኣማርር። ዝኽልክለካ የለን። እንተ ጸገብካ’ውን ኣብ ፈቐዶ እንዳ ባራት ክትዘርዎ ትኽእል። ንገንዘብ ግን “ኣይትጠቅምን ኢኻ“ ኢልካ ከተዋርዶ ኣይትኽእልን ኢኻ። “ረሳሕ” በሎ፡ “መባኣሲ” በሎ፡ “መከሓሓዲ” በሎ፡ ንስኻ ስለ ዝጸረፍካዮ፡ ስለ ዘዋረድካዮ እውን ገንዘብ ዋጋኡ ኣይንክይን እዩ። ረሳሕ ስለ ዝበልካዮ ኣይረስሕን እዩ። “ረሳሕ” ኢልካ ከም ዘይትገድፎ ስለ ዝፈልጥ ይዕዘበካ ጥራይ’ዩ። “መባኣሲ” ኢልካዮ ባእሲ ጸሊእካ ከም ዘይትገድፎ ስለ ዝፈልጥ ኣይኩርየልካን እዩ - ዝኹሪ እውን እንተ ዝኸውን። “መከሓሓዲ” ኢልካዮ ምእንትኡ ኢልካ ምስ እትፈትዎ ዓርክኻውን ከም እትከሓሓድ ስለ ዝፈልጥ ኣይሃድመካን እዩ። ፈቲኻዮ ኢኻ እሞ ኣይጸልኣካን እዩ። ገንዘብ ነቶም ዝፈትዉዎ ስለ ዝፈትዎም፡ ነቶም ዝጸልኡዎ ድማ ክንድኡ ስለ ዝጸልኦም።
ክንድኡ ስለ ዝጸልኦም